**Վլադիմիր Գոդար** (սլովակ.՝ Vladimír Godár, մարտի 16, 1956(1956-03-16)[…], Բրատիսլավա, Չեխոսլովակիա), սլովակ կոմպոզիտոր, ով աշխատում է ժամանակակից դասական երաժշտության բնագավառում ու ստեղծում երաժշտություն ֆիլմերի համար։ Հայտնի է նաև չեխ ջութակահար, երգիչ ու կոմպոզիտոր Իվա Բիտովայի հետ իր համագործակցությամբ։ Վլադիմիր Գոդար հեղինակել, խմբագրել ու թարգմանել է երաժշտության պատմությանը նվիրված գրքեր։ Զբաղվել է սլովակ կոմպոզիտոր Յան Լևոսլավ Բելլայի ստեղծագործության ժողովրդականացմամբ։

Կենսագրություն
--------------

Վլադիմիր Գոդարը ծնվել է 1956 թվականի մարտի 16-ին Բրատիսլավայում։ Սովորել է երաժշտական դպրոցի դաշնամուրի դասարանում, կոմպոզիցիայի մասնավոր դասեր առել։ 1971 թվականից մինչև 1975 թվականը սովորել է Բրատիսլավայի կոնսերվատորիայում, սովորել է կոմպոզիցիա Յուրի Պոսպիշիլի մոտ և դաշնամուր՝ Մարիա Մասարիկովայի մոտ։ 1979 թվականից Վլադիմիր Գոդարը աշխատել է որպես խմբագիր Opus-ի երաժշտական գրքերի բաժնում։ 1985 թվականից մինչև 1991 թվականը եղել է Կատարողական արվեստի բարձրագույն դպրոցի կոմպոզիցիայի ամբիոնի դասախոս։ 1988-1989 թվականներին սովորել է Վիեննայի երաժշտության ու կատարողական արվեստի համալսարանում։ 1992-1996 թվականներին աշխատել է Սլովակիայի գիտությունների ակադեմիային կից Երաժշտագիտության ինստիտուտում։ 1993 թվականին Վլադիմիր Գոդարը պաշտպանել է դոկտորական ատենախոսություն երաժշտագիտությունից։

1997 թվականից Վլադիմիր Գոդարը եղել է Բրատիսլավայի Կոմնսկու անվան համալսարանի փիլիսոփայության ֆակուլտետի գեղագիտության ամբիոնի դասախոս։ 2011 թվականից մինչև 2015 թվականը նա եղել է Բրատիսլավայի Կատարողական արվեստի բարձրագույն դպրոցի կոմպոզիցիայի ու դիրիժորության ամբիոնի դասախոս։

Արվեստ
------

Վլադիմիր Գոդարի ստեղծագործությունը քիչ հայտնի է Սլովակիայի սահմաններից դուրս։ Նրա ստեղծագործությունների մեծ մասը թողարկվել է «Slovart Music» լեյբլով։ Նրա ստեղծագործությունների շարքում է թավջութակի համար մեծ սոնետը, որ նվիրված է Վիկտոր Շկլովսկու հիշատակին։

2001 թվականին Վլադիմիր Գոդարն արժանացել է Ժորժ Դելերյուի մրցանակի «Բնանկար» ֆիլմի երաժշտության համար։ 2006 թվականին նա ստացել է Սլովակիայի *Բյուրեղապակե թև* ազգային մրցանակ երաժշտության բնագավառում։

Ծանոթագրություններ
------------------

1. 1 2  Discogs — 2000.
2. 1 2  Չեխիայի ազգային գրադարանի կատալոգ
3. 1 2  Գերմանիայի ազգային գրադարանի կատալոգ (գերմ.)
4. 1 2  Carnegie Hall linked open data — 2017.
5. ↑  "Gand : Les vainqueurs du Prix G.Delerue". *georges-delerue.com*. 2007 թ․ հոկտեմբերի 20. Արխիվացված է the original 2016 թ․ նոյեմբերի 19-ին. Retrieved 2016 թ․ դեկտեմբերի 10. `{{cite web}}`: Unknown parameter `|dead-url=` ignored (`|url-status=` suggested) (help)
6. ↑  *Բյուրեղապակե թև* մրցանակի կայքը

Արտաքին հղումներ
----------------

* Պաշտոնական կայք Archived 2016-07-26 at the Wayback Machine.(անգլ.)(սլովակ.)
* Vladimír Godár: Cello sonata (in memory of Viktor Shklovsky) ՅուԹյուբում
* Վլադիմիր Գոդար (անգլ.) *Internet Movie Database* կայքում

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Spotify |
|  |
| Թեմատիկ կայքեր | Allmusic · Դանիական ազգային ֆիլմագրություն · Discogs · Filmportal · Internet Movie Database · MusicBrainz · Rate Your Music |
|  |
| 

|  Չափորոշչային վերահսկողություն |
| --- |
|  |
| BIBSYS: 9024084 · BNE: XX5808069 · BNF: 155337589 · CONOR: 126735715 · GND: 128987804 · ISNI: 0000000110409502 · LCCN: n88616029 · NDL: 01082503 · NKC: ola2002113990 · NUKAT: n01105080 · SUDOC: 16369804X · VIAF: 15082251 · WorldCat VIAF: 15082251 |

 |

 |